Tšcineco kultūra

Tšcìneco kultūra (pagal Lenkijos kaimą Trzciniec) – bronzos amžiaus archeologinė kultūra (XIX a. pr. m. e. – XI a. pr. m. e.). Ankstyvajame bronzos amžiuje į pietus ir pietvakarius nuo dabartinės Lietuvos teritorijos jau buvo susiformavusios Rytų ir Vakarų Tšcineco, Komarovo ir Sosnicos kultūros, kitaip Tšcineco kultūrinė bendrijaLietuvos archeologija II tomas. Ankstyvasis metalų laikotarpis. A. Girininkas 2013.

 Charakteristika 
Buvo gyvulių augintojų, medžiotojų, žvejų ir metalo perdirbėjų bendruomenės, gyvenusios Lenkijos, Baltarusijos, šiaurės Ukrainos srityse, o pavienės jų bendruomenės kontaktavo su Lietuvos teritorijoje gyvenusiomis vėlyvosios Narvos kultūros bendruomenėmis. Lietuvoje aptinkama Rytų ir Vakarų Tšcineco grupių medžiagos. Vakarų Tšcineco kultūros likimas yra glaudžiai susijęs su jos transformacija į Lužitėnų kultūrą. Gyventojai lipdė plokščiadugnius profiliuotus puodus su nusklembtomis į išorę briaunomis, kuriuos puošė spygliuotos vielos formos įspaudais, pertrauktomis vagelėmis. Aptinkama zonaliai išdėstytų eglutės formos įraižų motyvų, kartais ir virvutės įspaudų. Rytų Tšcineco gyventojai dar plačiai naudojo titnaginius įnagius, buityje ir karyboje – metalinius dirbinius. Jei mirusiųjų nedegindavo, juos laidodavo suriestoje padėtyje ant šono. Charakteringi deginti ir nedeginti kapai buvo svarbus kultūros bruožas. Aruodai. Lietuvių kultūros šaltinių elektroninis sąvadas. „Tšcineco kultūra” (apibrėžimas)

Pagal H. Krahę, O. Trubačiovą ir kitus pietinė bendrijos dalis lingvistiškai priklausė dakų-trakų toponimijos paplitimo arealui, centrinė ir šiaurės − šiaurės vakarų dalis siejama su baltais.

 Šaltiniai 

Kategorija:Europos bronzos amžiaus kultūros
Kategorija:Lietuvos archeologinės kultūros
Kategorija:Baltarusijos archeologinės kultūros
Kategorija:Latvijos archeologinės kultūros
Kategorija:Lenkijos archeologinės kultūros
Kategorija:Ukrainos archeologinės kultūros
Kategorija:Indoeuropiečiai